Isak Alkalaj
<s>Isak Alkalaj (Samokov, Kneževina Bugarska, 25. 11. 1882 – New York, Sjedinjene Američke Države, 29. 12. 1978), vrhovni rabin Kraljevine Jugoslavije do početka Drugog svjetskog rata i okupacije zemlje.</s>

<s>Biografija 
Rabin Isak Alkalaj je rođen 25. 11. 1882 godine u bugarskom gradu Samokov u porodici Avrama i Rebike Alkalaj.</s><s>Kao dečak, sa roditeljima je preselio u Sofiju, a potom u Zemun.</s><s>Otac mu je u Zemunu radio kao kantor u gradskoj sinagogi.</s><s>Osnovnu školu i nižu realku završio je u Zemunu, a gimnaziju u Beogradu.</s><s>Završio je Filozofski fakultet Univerziteta u Beču i Viši rabinski seminar.</s><s>Rabinsku službu započeo je 1909 kao zastupnik sefardskog rabina u Kraljevini Srbiji, a 1911 postao je glavni rabin Kraljevine Srbije.</s><s>Sa uspostavljanjem ustanove Vrhovnog rabinata 1923 godine, imenovan je za vrhovnog rabina Kraljevine Srba, Hrvata i Slovenaca tj. Kraljevine Jugoslavije.</s><s>Na toj je dužnosti ostao do 1941 godine.</s><s>Istovremeno je bio i predsednik "Saveza rabina Kraljevine Jugoslavije".</s><s>Za vreme Balkanskih ratova, istakao se u prikupljanju pomoći za sanitet, ali je radio i na pridobijanju Jevreja u novooslobođenim krajevima za novu državu.</s><s>Tokom Prvog svetskog rata, išao je u humanitarne misije u Italiju, Švajcarsku, Francusku i Englesku i prikupljao pomoć za vojsku Kraljevine Srbije.</s><s>Po nalogu srpske vlade, išao je i u Sjedinjene Američke Države (SAD) da bi propagirao "jugoslovensku stvar" među tamošnjim Jevrejima.</s><s>Bio je član Oblasnog odbora Crvenog krsta, te član i predsednik jevrejskog reda "Benei Brita" za Srbiju i njegove "Velike lože Jugoslavija".</s><s>Jedan je od osnivača privremenog Glavnog odbora Saveza jevrejskih veroispovednih opština Jugoslavije 1919 godine.</s><s>Za senatora po funkciji imenovan je 1932 godine.</s><s>Također je bio jedan od predstavnika jugoslovenskih Jevreja na Prvom zasedanju "Svetskog jevrejskog kongresa" u Ženevi 1936.</s><s>Aktivno se služio nemačkim, francuskim, engleskim, španskim i starohebrejskim jezikom.</s><s>Nosilac je odlikovanja Svetog Save IV, III i I stepena.</s><s>Objavio je više priloga o srpskim Jevrejima u "The American Jewish Year Book" 1918 godine.</s><s>Izbegao je u SAD 1941 godine, te se nastanio se u Njujorku i bio aktivan član "Udruženja jugoslovenskih Jevreja u SAD-u".</s><s>Rabin Isak Alkalaj je preminuo u Njujorku 1978 godine.</s>

<s>Odlikovanja 
  Orden Svetog Save IV reda
  Orden Svetog Save III reda
  Orden Svetog Save I reda</s>

<s>Reference</s>

<s>Literatura</s>

<s>Biografije, Zemun
Jugoslavenski Jevreji
Srpski Jevreji
Jugoslavenski rabini
Srpski rabini</s>

